**Molėtų rajono savivaldybės taryba**

**SPRENDIMAS**

**DĖL UŽDAROSIOS AKCINĖS BENDROVĖS MOLĖTŲ AUTOBUSŲ PARKO 2017 M. FINANSINIŲ ATASKAITŲ RINKINIO TVIRTINIMO IR PELNO (NUOSTOLIŲ) PASKIRSTYMO**

2018 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 3 dalies 9 punktu, 48 straipsnio 2 dalimi, Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1, 10, 11 punktais, 24 straipsnio 1 dalimi, 58 straipsnio 2 dalimi, 59 straipsnio 1 ir 2 dalimis, [**Lietuvos Respublikos įmonių finansinės atskaitomybės įstatymo**](http://litlex.molsav.lt/LL.DLL?Tekstas=1?Id=50885&Zd=%C1MONI%D8%2BFINANSIN%CBS%2BATSKAITOMYB%CBS%2B%C1STATYMAS&BF=4#0txt)20 straipsnio 1 dalimi bei atsižvelgdama į uždarosios akcinės bendrovės Molėtų autobusų parko valdybos 2018 m. balandžio 13 d. raštą Nr. VP-1 „Dėl 2017 m. finansinių ataskaitų rinkinio, pelno (nuostolių) paskirstymo projekto, metinio pranešimo pateikimo“,

Molėtų rajono savivaldybės taryba n u s p r e n d ž i a:

1. Patvirtinti uždarosios akcinės bendrovės Molėtų autobusų parko 2017 m. audituotą metinių finansinių ataskaitų rinkinį (pridedama).

2. Paskirstyti uždarosios akcinės bendrovės Molėtų autobusų parko 2017 m. pelną (nuostolius):

2.1. ankstesnių finansinių metų nepaskirstytas pelnas (nuostoliai) ataskaitinių finansinių metų pabaigoje – (45 652) eurų;

2.2. grynasis ataskaitinių finansinių metų pelnas (nuostoliai) – 717 eurų;

2.3. pelno (nuostolių) ataskaitoje nepripažintas ataskaitinių finansinių metų pelnas (nuostoliai) – nėra;

2.4. pervedimai iš rezervų – nėra;

2.5. akcininkų įnašai bendrovės nuostoliams padengti (jeigu visus ar dalį nuostolių nusprendė padengti akcininkai) – nėra;

2.6. paskirstytinasis pelnas (nuostoliai) iš viso – 44 932 eurai;

2.7. pelno dalis, paskirta į privalomąjį rezervą - nėra;

2.8. pelno dalis, paskirta į rezervą savoms akcijoms įsigyti - nėra;

2.9. pelno dalis, paskirta į rezervą akcijoms suteikti - nėra;

2.10. pelno dalis, paskirta į kitus rezervus - nėra;

2.11. pelno dalis, paskirta dividendams išmokėti – nėra;

2.12. pelno dalis, paskirta metinėms išmokoms (tantjemoms) valdybos ir stebėtojų tarybos nariams, darbuotojų premijoms ir kitiems tikslams – nėra;

2.13. nepaskirstytasis pelnas (nuostoliai) ataskaitinių finansinių metų pabaigoje, perkeliamas į kitus finansinius metus – (44 932) eurai.

3. Pakeisti uždarosios akcinės bendrovės Molėtų autobusų parko (toliau – Bendrovė) įstatus, patvirtintus Molėtų rajono savivaldybės tarybos 2016 m. birželio 23 d. sprendimu Nr. B1-144 „Dėl uždarosios akcinės bendrovės Molėtų autobusų parko įstatų pakeitimo“ ir juos išdėstyti nauja redakcija (pridedama).

1. Įgalioti Bendrovės direktorių Alvidą Mickevičių pasirašyti pakeistus Bendrovės įstatus.
2. Įpareigoti Bendrovės direktorių Alvidą Mickevičių per du mėnesius Akcinių bendrovių įstatymo nustatyta tvarka įregistruoti Juridinių asmenų registre pakeistus ir pasirašytus Bendrovės įstatus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras